Det er langt hen ad vejen en smagssag, om du bør vælge en oppustelig redningsvest eller en almindelig fastvest. Fordelen ved en selvoppustelig er, at den er langt mere komfortabel, da den både vejer og fylder mindre. Ulempen er, at den er dyrere i indkøb og i drift, da der skal foretages serviceeftersyn. Fordelen ved en almindelig fastvest er, at den er meget billigere i indkøb, og der er ingen vedligeholdelse. Ulempen er, at den fylder og vejer mere end en oppustelig.